André Lanata

Generál André Lanata (* 10. október 1961, Bastia, Francúzsko) je francúzsky vojak a generál. Bol veliteľom francúzskych vzdušných síl. Od septembra 2018 je vrchný veliteľ spojeneckých síl pre transformáciu.

Životopis 
André Lanata je synom Vincenta Lanatu, generála leteckých síl a bývalého veliteľa francúzskych vzdušných síl v rokoch 1991 až 1994. Vyštudoval École de l’air. a Université d'Aix-Marseille. Bojovým pilotom sa stal v roku 1984.

Svoju leteckú kariéru začal v roku 1985 ako pilot Dassault Mirage F1.

Veliteľ francúzskych vzdušných síl 
3. júna 2015 bol kabinetom menovaný za veliteľa francúzskych vzdušných síl a povýšený do hodnosti generála leteckých síl (général d’armée aérienne) k 21. septembru 2015. Vystriedal generála Denisa Merciera, vymenovaného za vrchného veliteľa spojeneckých síl pre transformáciu.

Vrchný veliteľ spojeneckých síl pre transformáciu 
30. augusta 2018 skončil vo svojej predošlej funkcii Náčelníka štábu francúzskych vzdušných síl. 13. septembra 2018 bol vymenovaný za vrchného veliteľa spojeneckých síl pre transformáciu s platnosťou na tri roky.

V septembri 2019 v tejto funkcii navštívil Slovensko. Po rokovaní s ministrom obrany Petrom Gajdošom predniesol prednášku o budúcnosti vojenstva v súčasných podmienkach spojenú s diskusiou. Navštívil tiež Centrum výnimočnosti pre oblasť odstaňovania nástražných výbušných prostriedkov v Trenčíne, patriace pod jeho pôsobnosť.

Referencie

Iné projekty

Zdroj 

Francúzski generáli
Velitelia Francúzskych vzdušných síl
Vrchní velitelia spojeneckých síl pre transformáciu
Vojenskí zamestnanci NATO
Absolventi École de l’air
Príslušníci Francúzskych vzdušných síl
Osobnosti z Bastie